CELEX: E2007J0002
Language: ro
Date: 2007-10-30
Title: Hotărârea Curții de Justiție din 30 octombrie 2007 — Cauza E-2/07: Autoritatea de Supraveghere a AELS c. Regatului Norvegiei (Drepturile la pensie ale văduvei și văduvului — Egalitate de tratament pentru femei și bărbați — Articolul 69 SEE — Directiva 79/7/CEE — Directiva 86/378/CEE)

7.2.2008   
            
            
               RO
            
            
               Jurnalul Oficial al Uniunii Europene
            
            
               C 33/9
            
         
      HOTĂRÂREA CURȚII DE JUSTIȚIE
   
   din 30 octombrie 2007
   Cauza E-2/07: Autoritatea de Supraveghere a AELS c. Regatului Norvegiei
   
      (Drepturile la pensie ale văduvei și văduvului — Egalitate de tratament pentru femei și bărbați — Articolul 69 SEE — Directiva 79/7/CEE — Directiva 86/378/CEE)
   
   (2008/C 33/07)
   În cauza E-2/07, Autoritatea de Supraveghere a AELS c. Regatului Norvegiei — Cerere de declarare că, prin menținerea în vigoare a normelor prevăzute de lov av 28. juli 1949 nr. 26 om Statens Pensjonskasse (Legea privind fondul de pensii al funcționarilor publici) privind drepturile de pensie acumulate pe baza perioadelor de încadrare în muncă de după 1 ianuarie 1994, conform cărora pensia de urmaș a unui văduv a cărui soție a început să cotizeze la fondul de pensii al funcționarilor publici norvegieni înainte de 1 octombrie 1976 este redusă în funcție de alte venituri ale acestuia, în timp ce o văduvă, aflată în aceeași situație, își primește pensia de urmaș fără reducere, Regatul Norvegiei nu și-a îndeplinit obligațiile prevăzute la articolul 69 alineatul (1) din Acordul SEE și la articolul 5 din actul menționat la punctul 20 din anexa XVIII la Acordul SEE (Directiva 86/378/CEE a Consiliului din 24 iulie 1986 privind punerea în aplicare a principiului egalității de tratament între bărbați și femei în cadrul regimurilor profesionale de securitate socială, astfel cum a fost modificată de Directiva 96/97/CE a Consiliului din 20 decembrie 1996), astfel cum a fost adaptat prin Protocolul 1, Curtea, compusă din: Carl Baudenbacher, președinte (judecător-raportor), Henrik Bull, judecător, și Thorgeir Örlygsson, judecător, a pronunțat hotărârea la 14 martie 2007, al cărei dispozitiv prevede următoarele:
   
               1.
            
            
               Declară că, prin menținerea în vigoare a normelor prevăzute de lov av 28. juli 1949 nr. 26 om Statens Pensjonskasse privind drepturile de pensie acumulate pe baza perioadelor de încadrare în muncă de după 1 ianuarie 1994, conform cărora pensia de urmaș a unui văduv a cărui soție a început să cotizeze la fondul de pensii al funcționarilor publici norvegieni înainte de 1 octombrie 1976 este redusă în funcție de alte venituri ale acestuia, în timp ce o văduvă, aflată în aceeași situație, își primește pensia de urmaș fără reducere, Regatul Norvegiei nu și-a îndeplinit obligațiile prevăzute la articolul 69 alineatul (1) din Acordul SEE și la articolul 5 din actul menționat la punctul 20 din anexa XVIII la Acordul SEE (Directiva 86/378/CEE a Consiliului din 24 iulie 1986 privind punerea în aplicare a principiului egalității de tratament între bărbați și femei în cadrul regimurilor profesionale de securitate socială, astfel cum a fost modificată de Directiva 96/97/CE a Consiliului din 20 decembrie 1996), astfel cum a fost adaptat prin Protocolul 1.
            
         
               2.
            
            
               Ordonă Regatului Norvegiei să suporte cheltuielile aferente procedurii.